BIZ โชว์กำไร Q2/60 โตกว่า 1 เท่าตัว หลังรับรู้รายได้ส่งมอบโครงการ
BIZ โชว์กำไร Q2/60 โตกว่า 1 เท่าตัว มาที่ 16.51 ลบ. จากปีก่อนมีกำไร 8.10 ลบ. หลังรับรู้รายได้จากการส่งมอบโครงการ-ขายอุปกรณ์ทางแพทย์เพิ่มขึ้น ขณะที่งวด 6 เดือนแรกกำไรเพิ่มขึ้น 143.23% มาที่ 20.63 ลบ. จากปีก่อนมีกำไร 8.48 ลบ.
11 ส.ค. 2560

บริษัท บิสซิเนสอะไลเม้นท์ จำกัด (มหาชน) หรือ BIZ รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 ดังนี้

โดยในไตรมาส 2/60 บริษัทมีรายได้จากการขายเท่ากับ 173.31 ล้านบาท เพิ่มขึ้นเท่ากับ 111.03 ล้านบาท หรือเพิ่มขึ้นร้อยละ 178.30 จากช่วงเดียวกันของปีก่อน เนื่องจากบริษัทมีการรับรู้รายได้จากการส่งมอบงานโครงการให้แก่ลูกค้าบริษัท กรุงเทพดุสิตเวชการ จำกัด (มหาชน) ประกอบกับมีรายได้จากการขายอุปกรณ์ประกอบทางการแพทย์อื่นๆ ที่เพิ่มมากขึ้น